Hook Shot Lodge | LekkeSlaap
Vanaf R3 750 per nag (vir 6 persone)
Hook Shot Lodge is op die Silwerstrand Golf and River Estate geleë met 'n pragtige uitsig oor die negende putjie. Die lodge is stapafstand van die stylvolle klubhuis wat geriewe bied soos 'n restaurant, dameskroeg en 'n gholfspesialiteitswinkel.
Die selfsorghuis het 'n baie moderne kombuis met 'n wynyskas, skottelgoedwasser, wasmasjien en 3 luukse en suite-dubbelkamers wat elk beskik oor lugversorging, DStv se HD-Explora en 2 motorhuise. Braaigeriewe is op die lieflike veranda beskikbaar, wat pragtige uitsigte oor die gholfbaan bied. Die vreedsame, ruim en baie luukse dubbelverdiepinghuis is ideaal vir gaste wat graag 'n deftige leefwyse wil ervaar.
Laat weet ons asseblief vooraf of julle groep uit paartjies of enkellopende gaste bestaan sodat ons die beddens daarvolgens kan opmaak.
Die natuurlike prag en ontspanne atmosfeer van Silwerstrand bied uitstekende geleenthede vir draf, fietsry of stap op die landgoed. Robertson en die omgewing bied 'n hele aantal uitstekende doendinge en besienswaardighede met meer as 50 wynkelders en bekroonde restaurante. Klop aan by ons gedurende een van die gewilde wynfeeste of gaan proe kaas en olywe of laat jou hart bietjie vinniger klop deur te gaan valskermspring. Hier is waarlik iets vir almal!